**Dato : 14. august 2014**
**Sagsnr. :** 400. 143-45 LFA/lsn

**M Ø D E R E F E R A T**

fra bestyrelsesmøde i Ejerforeningen Nordstrand

**Mødetid: onsdag, den 13. august 2014 kl. 17.00**

**Mødested: Gildesalen**

**Mødedeltagere: Lars Fogh-Andersen**

 **Henrik Carlsen**

 **Else Jepsen**

**Mogens Bertelsen
Marianne Stenholm**

**Afbud: Margit Pedersen**

**Referent: Lars Fogh-Andersen**

**- o – o – o – o – o – o – o -**

Næste bestyrelsesmøde er den 8. oktober 2014 kl. 17.00 i Gildesalen.

**01. Godkendelse af referat:**

Referatet fra bestyrelsesmøde den 14. maj 2014 blev godkendt og underskrevet med bemærkning om, at der i det pågældende referat under punkt 03. fejlagtigt er anført, at **beboerne kan møde medlemmer af bestyrelsen i Gildesalen den 1. onsdag i hver måned kl. 17.00. Det korrekte tidspunkt er kl. 18.00.**

**02. Evt. køb af ny traktor:**

Bestyrelsen bemyndigede Henrik Carlsen tilsammen med Tom at indkøbe ny traktor til erstatning for den nuværende, der er udtjent. Den nye traktor skal også være af mærket Stiga, således at den til den nuværende traktor hørende kost kan benyttes på den nye traktor.

Nettoudgiften i forbindelse med købet vil udgøre omkring kr. 68.000,00, idet den gamle traktor gives i bytte.

**03. Eventuelle beboermøder:**

Et par ejere har overfor bestyrelsen givet udtryk for, at det vil være hensigtsmæssigt med nogle beboer-møder til drøftelse af løst og fast.

Det er bestyrelsens holdning, at det står enhver ejer frit for at indkalde til et beboermøde, i hvilken for-bindelse gildesalen stilles til rådighed.

Bestyrelsen vil imidlertid ikke tage nogen initiativer i den forbindelse med mindre det vurderes at være et aktuelt og konkret behov herfor.

**04. Indhentning af konkurrerende tilbud vedrørende revisoropgaverne i foreningen:**

Med henblik på at forsøge at reducere foreningens udgifter er der i bestyrelsen enighed om, at der skal indhentes 3 konkurrerende tilbud på revisionsopgaven, der vurderes at kunne udføres billigere end i dag.

Administrator foretager det videre fornødne i denne forbindelse.

**05. Naboproblemer:**

Der har hen over sommeren desværre igen været klager over manglende respekt over for husordenen og chikanerier mellem beboerne.

Bestyrelsen er overbevist om, at alle ejere respekterer husordenen og almindelige adfærdsnormer og de ejere, der måtte have udlejet deres lejligheder, anmodes om overfor deres lejere at indskærpe, at såvel husordenen og almindelige adfærdsnormer skal overholdes, idet en tilsidesættelse vil kunne medføre alvorlige konsekvenser for såvel lejer som udlejer.

Bestyrelsen kan i praksis kun påtale overtrædelser, hvis der foreligger objektiv dokumentation fra klagerne.

**06. Regulering af maksimum på ejerforeningens kassekredit:**

Ejerforeningens pengeinstitut opkræver nu provision af kassekredittens maksimum med 0,25 % p.a.

Bestyrelsen ønskede imidlertid ikke kreditmaksimum reguleret på denne baggrund, idet det overordnet vurderes at være en fordel, at ejerforeningen har en passende kreditramme uanset, at denne aktuelt ikke udnyttes.

**07. Ejerforeningens hjemmeside:**

Opgaven med opdatering og vedligeholdelse af hjemmesiden er udliciteret, hvilken har været en succes, således at opdateringer for fremtiden må forventes at ske hurtigere.

 **08. Punkter til næste bestyrelsesmøde:**

Bestyrelsen vil i løbet af kortere tid vurdere behovet for konkrete vedligeholdelsesopgaver, de indkomne tilbud på revisionsopgaven m.v.

Et flertal i bestyrelsen vil fortsat arbejde med henblik på indførelse af en molok-/renovationsløsning og nærmere information herom vil blive udsendt i starten af 2015 – i god tid inden den ordinære general-forsamling, hvor renovationsløsningen vil blive behandlet.

Som referent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Lars Fogh-Andersen